**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2014,

**ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 122/2013 Z. z. o ochrane osobných údajov a o zmene a doplnení niektorých zákonov sa mení a dopĺňa takto:

1. V § 4 ods. 3 písm. f) sa na konci pripájajú tieto slová: "za biometrický údaj sa nepovažuje všeobecne použiteľný identifikátor, ktorý bol jednosmerne zistený na základe poskytnutia biometrického údaju,“.

2. V § 23 odsek 5 znie:

„(5) Zodpovednou osobou môže byť len fyzická osoba, ktorá má spôsobilosť na právne úkony v plnom rozsahu a je bezúhonná.“.

3. V § 23 ods. 10 sa vypúšťa písmeno e).

Doterajšie písmená f) až i) sa označujú ako písmená e) až h).

4. § 24 sa vypúšťa.

5. V § 25 ods. 2 sa vypúšťa písmeno e).

Doterajšie písmená f) až h) sa označujú ako písmená e) až g).

6. V § 46 ods. 1 sa vypúšťa písmeno n).

Doterajšie písmená o) až t) sa označujú ako písmená n) až s).

7. V § 27 ods. 2 písmeno i) znie:

„i) prihlásenie informačných systémov na registráciu, ich odhlásenie alebo nahlasovanie zmien podľa § 34 až 36.“.

8. Nadpis šiestej hlavy znie: „REGISTRÁCIA“.

9. V § 33 sa vypúšťajú slová „osobitnú registráciu informačných systémov alebo viesť o informačných systémoch evidenciu“.

10. V § 34 ods. 2 sa vypúšťa písmeno a).

Doterajšie písmená b) až d) sa označujú ako písmená a) až c).

11. § 37 až 40 sa vypúšťajú.

12. § 41 znie:

„§ 41

 Registráciu vykonáva úrad bezplatne.“.

13. § 42 vrátane nadpisu znie:

„§ 42

Sprístupnenie a zverejnenie stavu registrácie

(1) Údaje z registrácie v rozsahu podľa § 35 ods. 1 je úrad povinný sprístupniť bezplatne komukoľvek, kto o to požiada.

(2) Úrad prostredníctvom svojho webového sídla zverejňuje zoznam udelených registrácií v rozsahu

a) názov a identifikačné číslo prevádzkovateľa informačného systému; titul, meno a priezvisko, ak je prevádzkovateľom fyzická osoba a

b) registračné číslo informačného systému.“.

14. § 43 až 44 sa vypúšťajú.

15. V § 46 ods. 1 písm. b) sa vypúšťajú slová „osobitnú registráciu informačných systémov a vedenie evidencie o informačných,“.

16. V § 68 ods. 1 sa vypúšťajú písmená i) až k).

17. V § 68 ods. 1 až 7 sa slovo „uloží“ nahrádza slovami „môže uložiť“.

18. V § 68 ods. 3 sa vypúšťa písmeno e).

19. § 72 odsek 2 znie:

„(2) Všeobecný predpis o správnom konaní41) sa nevzťahuje na výkon kontroly podľa § 52 až 61.“.

20. V § 76 ods. 2 sa slová „jedného roka“ nahrádzajú slovami „dvoch rokov“.

21. V § 76 ods. 4 v druhej vete sa slová „jedného roka“ nahrádzajú slovami „dvoch rokov“.

**Čl. II**

Tento zákon nadobúda účinnosť 1. júla 2014.